Se on kuin puhelinkoppi, nimeltään GyuFi. Sisällä on tuoli, läppäri ja nopea internet-yhteys. Käyttö on ilmaista.

Helpotuskoppi sijaitsee keskeisellä paikalla Manhattanilla. Sen käyttö on ilmaista. HOT OCTOPUSS

Time Out-lehden tutkimuksen mukaan 39 prosenttia newyorkilaisista harrastaa itsetyydytystä työpäivän aikana. Seksileluyhtiö Hot Octopuss on nyt tehnyt sen helpommaksi.

Yhtiö on avannut miehille tarkoitetun itsetyydytyskopin 5. avenuen ja 28. kadun kulmauksessa Manhattanilla, lähellä Madison Square-puistoa.

Yrityksen mukaan elämä Manhattanilla on kiireistä ja kuluttavaa.

-On tärkeää, että miehet huolehtivat itsestään, jotta he voivat pysyä terveinä ja keskittyä työhönsä täysillä. Tiedämme, kuinka tärkeää on pitää välillä pieniä taukoja työpöydän äärestä, kertoo yhtiön johtaja Adam Lewis tiedotteessa.

Lewis kertoo, että hänen yrityksensä yrittää jatkuvasti keksiä keinoja ihmisten elämänlaadun parantamiseksi.

-GuyFi-koppi auttaa tässä varmasti joitakin ihmisiä. Miehet saavat viettää siellä omaa aikaansa miten haluavat. Uskomme, että tämä nostaa tuottavuutta.